Il-Kunsill adotta konklużjonijiet dwar is-sitwazzjoni fin-Nikaragwa. Minn April 2018 lil hawn, id- dimostrazzjonijiet fin-Nikaragwa trażżnu b'mod brutali mill-forzi tas-sigurtà u gruppi armati favur il-gvern li wasslu għal ġlied, mijiet ta' persuni mejta u midruba u l-arrest ta' mijiet ta' ċittadini, b'irregolaritajiet u arbitrarjetà mifruxa sew fid-detenzjoni u l-proċeduri ġudizzjarji. Il-Kunsill jenfasizza li l- miżuri reċenti li kellhom fil-mira l-organizzazzjonijiet tas-soċjetà ċivili u l-mezzi tax-xandir indipendenti daqqa ta' ħarta oħra għad-demokrazija, id-drittijiet tal-bniedem u l-libertajiet ċivili li tiggrava l-kriżi politika u soċjali. L- UE tikkundanna bil-qawwa r-repressjoni tal-istampa u s-soċjetà ċivili u l-użu ta' liġijiet kontra t-terroriżmu biex irażżnu d-dissens fin-Nikaragwa Il-konklużjonijiet ifakkru li l-UE appoġġat sforzi reġjonali biex jiġi żgurat li l-awturi tad-delitti kollha mwettqa minn April 2018 lil hawn iwieġbu għal għemilhom. Ma jistax ikun hemm rikonċiljazzjoni mingħajr djalogu nazzjonali trasparenti, inklużiv u kostruttiv fost il-partijiet kollha involuti u ġustizzja għall-vittmi kollha. L-UE temmen li djalogu u negozjati ġenwini, inkluż l-adozzjoni ta' riformi elettorali biex ikunu żgurati elezzjonijiet kredibbli li jwieġbu għall-istandards demokratiċi internazzjonali, huma l-uniku mod li jista' jindirizza l-kriżi attwali u jwieġeb għall-bżonnijiet urġenti u l-aspirazzjonijiet tal-poplu tan-Nikaragwa. L-UE lesta tappoġġa medjazzjoni li tkun aċċettabbli għall-partijiet kollha kkonċernati kif ukoll riformi elettorali. Il-Kunsill jenfasizza r-rieda tiegħu li juża l-istrumenti politiċi kollha tiegħu favur soluzzjoni paċifika negozjata għall-kriżi attwali u kontra deterjorament ulterjuri tad-drittijiet tal-bniedem u l-istat tad-dritt. Aqra t-test sħiħ tal-konklużjonijiet Dikjarazzjoni mir-Rappreżentant Għoli f'isem l-UE dwar is-sitwazzjoni fin-Nikaragwa, 2 ta' Ottubru 2018 Delegazzjoni tal-UE għan-Nikaragwa Ara l-paġna tal-laqgħa